अनंत सिंह की वापसी की संभावना का विरोध करते हुए नीरज कुमार ने कहा कि उन्‍हें जदयू में स्वीकार करने का कोई औचित्य नहीं है। साढ़े 12 साल के शासनकाल में वर्तमान राज्य सरकार की यूएसपी अनंत सिंह, राजबल्लभ यादव, शहाबुद्दीन और अशोक महतो सरीखे लोगों पर की गई कानूनी कार्रवाई की है। पार्टी जब समाज सुधार का एजेंडा चला रही है तो ऐसे लोग जो विभिन्न संगीन मामलों के आरोपी हैं, उनके लिए पार्टी में स्थायी ‘नो एंट्री’ है। जदयू अपनी यूएसपी पर खरोंच नहीं आने देगा।